《五坡秋风怀古》
明代·彭赓皇

黄冠凭挂一孤丘，落日山空色正秋。鹃血啼残柴市梦，蛩鸣叫破竹楼眸。

骑临停饭咽和泪，笛怨航崖路忽幽。正气忠魂随宋去，五坡岭上望山头。

作者简介：彭赓皇，一作赓篁，字火母，一字弼木。海丰人。明思宗崇祯十五（一六四二）年举人。清顺治四年（一六四七）值寇乱，母遭掳，骂贼死。赓皇矢志报雠。十三年，揭阳贼入寇，赓皇驰报惠镇，身率乡勇奋力除贼。因条陈弭寇情形，请设兵防，大吏嘉奖之。清道光《广东通志》卷二九一有传。